Массехк шу хьалха вай мехка айдаьдар, цхьоал юаш болча могаш боацача боккхийча наха лаьрхIа вIаштара даь цIа хьалдича мишта хургдар-хьогI, аьнна хаттар. Дийца цIа дар больница а йолаш, ха яхача унахошка хьожаш лелаш болхлой а болаш моттиг Iалашъяр. Цу хана дукха нах дохьал хилар цу гIулакха. Цар йоахар, тахан а йоах гIалгIашта юкъе эшац из, нагахьа цу тайпара моттиг хуле вай боккхий нах дIачубала долалургда вай. Цхьан оагIорахьа кхетаду вай цар яхар, бакъда, цхьоал юаш багIача боккхийча наьха хаттар-м юстардаьнна дац, цар из яхе а. ХIанз а цхьоал юаш, дIа-хьа йистхила саг а воацаш бах уж. Ма йоагIийла адамга цхьоал.